《苦寒行》
清代·黄曾

𩅀光照树潜雄虹，灵乌遁入牵牛宫。人家争启暖炉会，一十二时乌兽红。

束缊不温愁脱趾，绿醹无功老裘死。冻阴阁雨雨不流，一角颓檐夜生齿。

书生鳊项缩窗下，青镜笑人鼻如赭。梅花招我畏不行，北风哮阚作虎声。

作者简介：清浙江钱塘人，字菊人。道光十二年举人，官香河知县。极意为诗，有俗客来不作，在簿书旁不作，非有可传可诵之句亦不作。守律极严，措语极工。有《瓶隐山房诗钞》。